המחיר של שירות קידום אתרים אורגני (SEO) מורכב מכיסוי הוצאות על תוכן, בניית קישורים מאתרים אחרים ותשלום עבור זמן העבודה. לחברות פרסום יש כמובן הוצאות נוספות, שלא משפיעות על העבודה באופן ישיר.
במקרה שבו מומחה קידום אתרים פרילנסר עושה עבודה טובה עם אחוזי הצלחה גבוהים, הביקוש לשירות שלו יגדל ויוביל או להחלטה להרחיב את הפעילות שלו לזאת של חברה שמעסיקה עובדים ולהיות פחות מעורב בכל תהליכי העבודה שמתבצעים, או להעלאת מחירים בשביל לעבוד עם לקוחות שמוכנים לשלם יותר עבור התוצאות שהוא מסוגל לספק. לטווח הארוך, יש סיכוי טוב שהמחיר הגבוה יותר שגובה פרילנסר שלא מממן הוצאות משרד וימי כיף לעובדים ישתלם לכם יותר מתשלום מחיר נמוך יותר על עבודה שתבוצע ע"י מקדם אתרים לא מנוסה שמטרתו היא בעיקר לצבור ניסיון, לעבור לחברת SEO שיקבל בה משכורת גבוהה יותר ולעשות חפיפה בחפיף לאיש SEO לא מנוסה החדש שיעבוד על האתר שלכם אחריו (בשביל לצבור ניסיון ולהמשיך הלאה).
גביית מחיר נמוך עבור שירות קידום אתרים אורגני על-ידי חברת פרסום יכולה להעיד על אסטרטגיית גיוס מסיבי של לקוחות שמתחייבים מראש לתקופת שיתוף פעולה מינימלית, שמבטיחה לחברת הפרסום הכנסה יציבה שלא תלויה ברמת הביצועים. בפועל, התקציב של כל לקוח בנפרד לא מאפשר לספק לו שירות שמביא לתוצאות מרשימות וזה יוצר מצב שבו במקרה ה"טוב" רק חלק מהלקוחות מקבלים תמורה ממשית (אלה יכולים להיות לקוחות ברמת תיעדוף גבוהה יותר, או כאלה שעוסקים בנישות פחות תחרותיות) והשאר נכבים, עוזבים ומפנים מקום לעסקים חדשים שהחליטו להתפתות למחיר הנמוך ולהבטחות הרבות. מקדם אתרים פרילנסר שיודע את העבודה ומכבד את הזמן שלו לא ינסה להתחרות על-ידי הצעת המחיר הנמוך ביותר.
גביית מחיר נמוך על-ידי מקדם פרילנסר עלולה להעיד על רצון עז לגייס כמה שיותר לקוחות, שכמובן עלולה להביא למצב של חוסר יכולת להקדיש לכל הלקוחות את כל הזמן ותשומת הלב שנחוצה לקבלת התוצאות הרצויות, חוסר אמצעים להשגת התוצאות ושחיקה מקצועית גבוהה.
גביית מחיר גבוה מהממוצע על-ידי חברת קידום אתרים יכולה לנבוע מהוצאות מרובות (השכרת משרד ותחזוקתו, העסקת כוח אדם רב ולאו דווקא אפקטיבי, עמלות מכירה גבוהות לאנשי המכירות וכד'), או בגלל שהם בעיקר עובדים עם עסקים בסדר גודל גדול ייחסית ומוכנים לעבוד רק עם אלה שמסוגלים לשלם סכומים בסדר גודל זהה.
לסיכום, יתכן הפרש במחירים בין מה שלוקח מקדם אתרים עצמאי לבין מה שלוקחת חברת קידום אתרים, אבל מומלץ לבדוק מה בפועל נכלל בכל הצעת מחיר ולהבין מה צפוי להשתלם לכם יותר ולא להסיק מסקנות מהמספרים היבשים בלבד.